**Тұрақты комиссияның**

**2015 жылғы 12 қарашадағы**

**қаулысы**

**Кәмелетке толмағандарды**

**құқық бұзушылықтың алдын алу**

**және жасөспірімдер арасында**

**балалар қараусыздығы және**

**бақылаусыздығының алдын алу бойынша**

**бейімдеу орталығының қызметі туралы**

«Кәмелетке толмағандарды құқық бұзушылықтың алдын алу және жасөспірімдер арасында балалар қараусыздығын және бақылаусыздығының алдын алу бойынша бейімдеу орталығының қызметі туралы» ақпаратты тыңдап және талқылай отыра, қалалық мәслихаттың тұрақты комиссиясы Астана қаласының Білім басқармасы жасөспірімдерге, олардың ата-аналарына немесе заңды өкілдеріне өмірлік қиын жағдайларды жоюда әлеуметтік және психологиялық көмек көрсету бойынша нақты жұмыс жүргізетіндігін анықтады.

Астана қаласы әкімдігінің Білім басқармасы жанынан құрылған «Кәмелетке толмағандарды бейімдеу орталығы» коммуналдық мемлекеттік мекемесі (бұдан әрі - Орталық) қараусыз және бақылаусыз балаларды қабылдауды, уақытша ұстауды қамтамасыз етеді, кәмелет жасына толмағандардың құқықтары мен заңды мүдделерін қорғайды, кәмелет жасына толмағандардың үйге оралуларына жәрдемдеседі.

Орталық кәмелет жасына толмаған балалармен жұмысты іске асыратын мемлекеттік органдармен, үкіметтік емес ұйымдарымен өзара байланыста жұмыс жасайды.

Орталық «SOS Астана балалар ауылымен» отбасыны нығайту бойынша өзара әрекеттің бірлескен жоспарын бекітеді.

Қолда бар қор жүйелі түрде толықтырылып отырады және Ішкі істер департаментімен ай сайын салыстырылады.

Орталыққа жеткізілген балалардың мәліметтер банкі жүргізіледі. 2015 жылдың 1 қаңтарынан бастап Орталыққа 909 кәмелет жасына толмағандар түсті, оның ішінде ата – ана қамқорынсыз қалған бала (бұдан әрі - АҚҚБ) – 7, өмірлік қиын жағдайға тап болған балалар – 50, қараусыз, бақылаусыз балалар – 790, оның ішінде 781 бала ата – анасына берілді, 21 – Балалар үйіне тапсырылды (3 АҚҚБ, 18 отбасы ата – ана құқығын айрылған, 4 отбасы ата – ана құқығынан шектелген), 3 - «SOS Астана Балалар ауылы» (3 ата – ана құқығынан айыру), 6 – өзге КБО-на, 4 – Серебрянск қаласының арнайы мектеп – интернатына, 4 – қамқоршыларға берілді.

Алдын алу іс-шараларымен 20 отбасы қамтылды. Балаларды зорлау және оларға зорлық – зомбылық көрсету фактілері туралы ақпараттық бұрыш құрылды.

Орталық Білім басқармасының қамқоршылық және қамқорлыққа алу органдарымен бірге кәмелет жасына толмағандарды отбасыға орналастыру немесе оларды білім берудің арнайы ұйымдарына жіберу бойынша іс-шараларды іске асырады.

Тәрбиеленушілерді әлеуметтік сауықтыратын іс-шаралар, арт – терапия бойынша сабақтар, сауалнама, тестілеу жүргізу, «SOS Астана Балалар ауылы» ҮЕҰ-мен, «Көмек» орталығымен, өз – өзіне қызмет көрсету, өзін – өзі дамыту дағдыларына үйрету бойынша № 2 ПМКК –мен бірлескен іс-шаралар өткізіледі.

Орталық оқыту және тәрбиелеу үрдістерін жүргізеді, білім алу, өзіндік, дамыған шығармашыл, әлеуеттің өзгеріп жатқан жағдайларына бейімделе алатын тұлғаны дамыту үшін қажетті жағдайлар жасайды.

Кәмелетке толмағандарды бейімдеу орталығы жанында кәмелет жасына толмаған балаларға, олардың ата – аналарына және заңды өкілдеріне шұғыл көмек көрсету үшін «Отбасыны қолдау қызметі» құрылды. Отбасыны қолдау қызметі отбасыда тәрбиленуге, баланы отбасыдан алмай әлеуметтік жетімдікті болдырмауға өмірлік қиын жағдайлардың алдын алу бойынша отбасыларға әлеуметтік қызметтер көрсетуге балалар құқығын қорғауда жағдайы нашар отбасыға көмектеседі және отбасының бірігуі үшін шаралар қолданады.

Әлеуметтік патронатқа, психологиялық – медициналық – педагогикалық көмекке және отбасыдан тартып алмай мемлекеттік қорғауға мұқтаж отбасыларды анықтау үшін отбасыны қолдау қызметінде жұмылдыру тобы бар, олар баланың дене бітімінің, психологиялық және интеллектуалды жағдайының және дамуының мониторингін жүргізеді.

Сонымен бірге, жүргізілетін шараларға қарамастан, қалада өмірлік қиын жағдайларға тап болған балалар саны, жүргізілген рейдтік іс-шаралар кезінде Астана қаласының Ішкі істер департаментінің Кәмелетке толмаған балалар ісі жөніндегі инспекция анықтаған балалар саны және Орталыққа жеткізілген балалар саны азаймауда.

Орталыққа түскен балаларда құжаттардың болмауы, баланың мәртебесін анықтаудың және құжаттарды қалпына келтіру мерзімдерінің қысқалығы проблемалары бар.

Жоғарыда айтылғанның негізінде, Астана қаласы мәслихатының заңдылық, құқықтық тәртіп және қоғаммен жұмыс мәселелері жөніндегі тұрақты комиссиясы **ҚАУЛЫ ЕТТІ:**

1. «Кәмелетке толмағандарды құқық бұзушылықтың алдын алу және жасөспірімдер арасында балалар қараусыздығын және бақылаусыздықтың алдын алу бойынша бейімдеу орталығының қызметі туралы» ақпарат назарға алынсын.

2. Білім басқармасына Кәмелетке толмағандарды бейімдеу орталығымен бірге өмірлік қиын жағдайға ұшыраған балалар үшін ата – аналарын немесе өзге де заңды өкілдерін анықтау бойынша жұмысты белсендендірсін, тұрақты негізде олармен бейімдеу және алдын алу жұмыстарын жүргізу ұсынылсын.

3. Астана қаласының Ішкі істер департаментінің Кәмелетке толмаған балалар ісі жөніндегі инспекциясы кәмелетке толмағандар арасында қылмысты төмендету мақсатында Орталыққа түскен балалардың ата – аналарын тез арада белгілеу бойынша шаралар қабылдасын.

4. Экономика және бюджеттік жоспарлау басқармасы, Қаржы басқармасы Кәмелетке толмағандарды бейімдеу орталығының материалдық – техникалық базасын жақсартуға қаражат бөлу мәселесін оларды желдету жүйесін және бейнебақылау орнатуға бағыттай отыра, қарастырсын.

5. Осы қаулының орындалуын бақылау тұрақты комиссияның мүшесі Г.А. Данбаевқа жүктелсін.

**Тұрақты комиссия**

**төрағасының орынбасары Т. Оразақов**